NGCC «Amundsen»

NGCC «Amundsen» er en canadisk kombinert isbryter og polarforskningsfartøy som seiles av Canadas kystvakt. Skipet begynte sin tjeneste i 1979 som «Franklin», senere kalt «Sir John Franklin» 1980–1994. Skipet ble satt i reserve i 2000 og ble tatt i bruk igjen i 2003, ombygd for å fungere også som forskningsfartøy og omdøpt til «Amundsen».

«Amundsen» ble bygget 1977–1979 som en isbryter i kystvaktens Pierre Radisson-klasse. Skipet har helikopterlandingsplass og hangar. Det kan ta imot et lett helikopter av type MBB Bo 105 eller Bell 206L. Skipet har isklasse Arctic Class 3.

Vinterstid tjenestegjør «Amundsen» som isbryter i Saint Lawrence-bukten, Saint Lawrence-elven og Saguenayfjorden. Om våren kan skipet ved behov fungere som isbryter i Saint Lawrence-leden og på De store sjøer. Om sommeren går «Amundsen» tilbake til status som forskningsfartøy i arktiske farvann.

Eksterne lenker 
 
 
 Nettsted om CCGS Amundsen på Université Lavals nettsted 
 Om Amundsen på Canadas kustbevaknings nettsted

Polarskuter
Skip fra 1979
Forskningsskip
Isbrytere
Artikler i sjøfart-prosjektet